rejauldu/bengali-wikipedia huggingface dataset:
250px|right|thumb আন্তর্জাতিক গ্র্যান্ডমাস্টার দাবা খেলার সর্বোচ্চ খেতাব যা দাবা খেলার আন্তর্জাতিক সংগঠন ফিদে কর্তৃক দেওয়া হয়। বিশ্ব চ্যাম্পিয়ন হওয়া ছাড়া গ্র্যান্ডমাস্টার হল একমাত্র খেতাব যা একজন দাবা খেলোয়াড় অর্জন করতে পারে। একবার অর্জন করার পর আজীবন একজন খেলোয়াড় এই পদবীর দাবিদার থাকেন। দাবার পরিভাষায় সংক্ষেপে এই পদবীকে বলা হয় জিএম। (এছাড়া দাবার অন্যান্য পদবী বা খেতাব সংক্ষেপিত হয় এইভাবে, এফএম অর্থ ফিদে মাস্টার; সিএম অর্থ ক্যান্ডিডেট মাস্টার, আইজিএম অর্থ ইন্টারন্যাশনাল গ্র্যান্ডমাস্টার।)  গ্র্যান্ডমাস্টার, ‌আন্তর্জাতিক মাস্টার এবং ফিদে মাস্টার পদবী মহিলা ও পুরুষ উভয়েই অর্জন করতে পারে। ১৯৭৮ সালে মহিলা দাবার বিশ্ব চ্যাম্পিয়ন, নোনা গাপ্রিন্দাশভিলিকে ফিদের বিশেষ বিবেচনায় গ্রান্ডমাস্টার খেতাব দেয়া হয়।   তথ্যসূত্র    গ্রন্থপঞ্জী      বহিঃসংযোগ  "Requirements for FIDE Titles" from the FIDE Handbook  "World Top Chess players"  FIDE  বিষয়শ্রেণী:দাবা বিষয়শ্রেণী:দাবার খেতাব বিষয়শ্রেণী:দাবার গ্র্যান্ডমাস্টার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  Ashiq Shawon (আলাপ) ১৫:৪৩, ১ ডিসেম্বর ২০১৯ (ইউটিসি) কালা আজিজ   – (অপসারণের প্রস্তাবনা দেখুনলগ দেখুন) () উল্লেখযোগ্য অভিনেতা নন, তাছাড়া নিবন্ধে উল্লেখিত পুরস্কারগুলোও পাননি। ওয়াকিম (আলাপ) ২০:৪২, ২৩ নভেম্বর ২০১৯ (ইউটিসি) , উল্লেখযোগ্য চরিত্রে কখনো দেখা যায়নি।--মাসুম-আল-হাসান (আলাপ) ০৫:৫৯, ২৭ নভেম্বর ২০১৯ (ইউটিসি)  যদি উনি দু-একটা মুভিতে কাজ করতো,  তাহলে প্রধান ভূমিকা অভিনয় করিনি সেটার যৌক্তিক ছিল এবং 400 এর উপরে এর বেশি সিনেমায় কাজ করেছে এবং বাংলাদেশের নিউজ কভারেজ ভিত্তিতে , WP:GNG পাস.-নেহাল(আলাপ) ২২:৫৭, ২৯ নভেম্বর ২০১৯ (ইউটিসি)   অপসারণে. (অনুগ্রহ {{ping}} রিপ্লাইতে দয়া করে).-নেহাল(আলাপ) ১২:২৬, ২৭ নভেম্বর ২০১৯ (ইউটিসি)    ইতিহাস চলচ্চিত্রে গুরুত্বপূর্ণ ভূমিকা রাখায় বাচসাস পুরস্কার ও উল্লেখযোগ্য বেশ কয়েকটি চলচ্চিত্রে অভিনয় করেছেন। এ পয়েন্টে রাখার পক্ষে মতামত দিচ্ছি। --দেলোয়ার (✉) • ০৫:৩৯, ২৮ নভেম্বর ২০১৯ (ইউটিসি)    জাতীয় চলচ্চিত্র না পেলেও তিনি  বাচসাস পুরস্কার লাভ করেন| এছাড়াও জীবিত ব্যক্তির নীতিমালা যতটা কঠোর মৃতব্যক্তির জন্য ততটা শিথিলযোগ্য| Halima Sultana (আলাপ) ১১:১৪, ২৮ নভেম্বর ২০১৯ (ইউটিসি)  তিনি কোন চলচ্চিত্রের জন্য বাচসাস পুরস্কার পেয়েছেন, কোন সূত্র আছে কি? সাম্প্রতিক সময়ে বাচসাসের ৪০টি আয়োজনের পূর্ণ নিবন্ধ তৈরিকালে কোথাও তার নামের উল্লেখ পাইনি। তার একাধিক চলচ্চিত্রের পরিচালক কাজী হায়াৎ এক সংবাদপত্রে সাক্ষাৎকারে বলেছেন, তিনি ইতিহাস চলচ্চিত্রে অভিনয়ের জন্য সম্ভবত বাচসাস পেয়েছিলেন, কিন্তু তা সত্য নয়। ইতিহাস চলচ্চিত্রের জন্য প্রাপ্ত বাচসাস পুরস্কারের বিভাগগুলো হল শ্রেষ্ঠ অভিনেতা, নবাগত অভিনেতা, সংলাপ রচয়িতা, সঙ্গীত পরিচালক, পুরুষ কণ্ঠশিল্পী, ও শব্দগ্রাহক; যার কোনটিই তিনি নন (২৪তম বাচসাস পুরস্কার আয়োজন দেখুন)।--ওয়াকিম (আলাপ) ২০:৫৪, ১ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আল কাহিরা জেলা ( ) ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১৪৯৩৯৪ জন।   অবস্থান  থাম্ব|এ মানচিত্র তাইজ জেলাগুলিকে দেখায় এ জেলাটি তাইজ শহরের মাঝখানে অবস্থিত। এর উত্তরে আত তাইযিয়াহ, দক্ষিণে সাবির আল মাওয়াদিম, পূর্বে সালহ এবং পশ্চিমে আল মুদাফফার অবস্থিত।   তথ্যসূত্র   বিষয়শ্রেণী:তাইজ গভর্নরেটের জেলা
সি পি মুদালাগিরিয়াপ্পা (জন্ম: ২৪ জুন ১৯৪০, চিরথ হলি, টুমকুর) কর্ণাটকের ভারতীয় জাতীয় কংগ্রেসের নেতা। তিনি চিত্রদুর্গ (লোকসভা কেন্দ্র) প্রতিনিধিত্ব করা লোকসভার সদস্য হিসাবে দায়িত্ব পালন করেছিলেন। তিনি নবম, দশম এবং দ্বাদশ লোকসভায়ও নির্বাচিত হয়েছিলেন।    তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:কর্ণাটকের লোকসভা সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ বিষয়শ্রেণী:কন্নড় ব্যক্তি বিষয়শ্রেণী:ভারতীয় রাজনীতিবিদ
জামিয়া ইকরা বাংলাদেশ হলো বাংলাদেশের ঢাকা জেলার খিলগাঁও থানার চৌধুরীপাড়ায় অবস্থিত একটি কওমি মাদ্রাসা। ১৯৯৬ সালে এটি প্রতিষ্ঠা করেন ফরীদ উদ্দীন মাসঊদ। ২০১০ সালে এখানে দাওরায়ে হাদিস বা ইসলামি স্টাডিজে স্নাতকোত্তর চালু করা হয়। ২০১৮ সালের তথ্যমতে, মাদ্রাসার ছাত্রসংখ্যা ৫০০ জন। ২০২০ সালে এই মাদ্রাসায় প্রথমবারের মত আন্তর্জাতিক হাদিস সম্মেলনের আয়োজন করা হয়। এছাড়াও মাদ্রাসাটিতে জাতীয় দ্বীনি মাদ্রাসা শিক্ষাবোর্ড বাংলাদেশের প্রধান কার্যালয় অবস্থিত।   ইতিহাস  ১৯৯৬ সালে এতে ইকরা বাংলাদেশ স্কুল সাথে হিফজ বিভাগ ও কওমি মাদ্রাসার কাফিয়া জামাত পর্যন্ত কার্যক্রম চালু হয়। কাজী মুতাসিম বিল্লাহর সার্বিক তত্বাবধানে ২০১০ সালে এটি পূর্ণাঙ্গ জামিয়া তথা জামিয়া ইকরা বাংলাদেশ হিসেবে এর যাত্রা শুরু করে। কাজী মুতাসিম বিল্লাহ এর প্রথম শায়খুল হাদিস ছিলেন। তার মৃত্যুর পর এই দায়িত্বে আসেন ফরীদ উদ্দীন মাসঊদ। মাদ্রাসার বর্তমান রঈস বা প্রধান হিসেবে আছেন আরীফ উদ্দীন মারুফ। তিনি মাদ্রাসার প্রতিষ্ঠাকালিন শিক্ষাসচিবও ছিলেন। এটি জাতীয় দ্বীনি মাদ্রাসা শিক্ষাবোর্ড বাংলাদেশের অধিভুক্ত।  জামিয়া ইকরা বাংলাদেশ ও কর্ডোভা একাডেমির যৌথ উদ্যোগে ২০২০ সালের ১২ জানুয়ারি থেকে ১৭ জানুয়ারি পর্যন্ত ৬ দিন ব্যাপী আন্তর্জাতিক হাদিস কনফারেন্সের আয়োজন করা হয়।   উল্লেখযোগ্য ব্যক্তিত্ব  কাজী মুতাসিম বিল্লাহ, মাদ্রাসার প্রথম শায়খুল হাদিস ফরীদ উদ্দীন মাসঊদ, মাদ্রাসার দ্বিতীয় শায়খুল হাদিস   আরও দেখুন   দেওবন্দি মাদ্রাসার তালিকা  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:ফরীদ উদ্দীন মাসঊদ বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:ঢাকা জেলার কওমি মাদ্রাসা
কারিন এলহারার-হার্টস্টেইন (, জন্ম ৯ অক্টোবর ১৯৭৭) একজন ইসরায়েলি আইনজীবী এবং রাজনীতিবিদ যিনি বর্তমানে ইয়েশ আতিদের জন্য নেসেটের সদস্য হিসাবে কাজ করছেন। তিনি ২০২১ থেকে ২০২২ সাল পর্যন্ত জাতীয় অবকাঠামো, শক্তি এবং জলসম্পদ মন্ত্রী ছিলেন।   জীবনী  এলহারার ১০৭৭ সালে হলনে জন্মগ্রহণ করেন। তার পিতা-মাতা মতি এবং কোলেট এলহারার  যারা ছিলেন মরক্কোর ইহুদি অভিবাসী। এলহারার কুগেল হাই স্কুলে পড়াশোনা করেন এবং আমেরিকান ইউনিভার্সিটির ওয়াশিংটন কলেজ অফ ল থেকে এলএলএম অর্জনের আগে স্নাতক ডিগ্রির জন্য কলেজ অফ ম্যানেজমেন্ট একাডেমিক স্টাডিজে আইন অধ্যয়ন করেন। ২০০৮ এবং ২০১৩ এর মধ্যে তিনি বার-ইলান ইউনিভার্সিটির আইনি ক্লিনিকের প্রধান ছিলেন, এবং হলোকাস্ট থেকে বেঁচে যাওয়া, প্রতিবন্ধী ব্যক্তি এবং পেনশনভোগীদের অধিকারে বিশেষজ্ঞ ছিলেন।  এলহারার রিশন লেজিওনে থাকেন এবং দুই সন্তানের সাথে বিবাহিত। তার পেশীবহুল ডিস্ট্রোফি আছে এবং একটি হুইলচেয়ার ব্যবহার করে।Fisher, Gabe (23 January 2013). "All the kingmaker's men, and women". The Times of Israel. Retrieved 4 March 2021. থাম্ব|২০১৮ সালের জানুয়ারিতে "নেতৃত্ব এবং অক্ষমতা" বিষয়ে প্রেসিডেন্ট রিউভেন রিভলিনের সাথে কারিন এলহারার (অনেক বাম) বৈঠক  তথ্যসূত্র   বহিঃসংযোগ  বিষয়শ্রেণী:ইয়েশ আতিদের রাজনীতিবিদ বিষয়শ্রেণী:নেসেটের নারী সদস্য বিষয়শ্রেণী:নেসেটের সদস্য ২০২২-২০২৬ বিষয়শ্রেণী:নেসেটের সদস্য ২০২১-২০২২ বিষয়শ্রেণী:নেসেটের সদস্য ২০২০-২০২১ বিষয়শ্রেণী:নেসেটের সদস্য ২০১৯-২০২০ বিষয়শ্রেণী:নেসেটের সদস্য ২০১৯ বিষয়শ্রেণী:নেসেটের সদস্য ২০১৫-২০১৯ বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:২১শ শতাব্দীর ইসরায়েলি নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:নেসেটের প্রতিবন্ধী সদস্য বিষয়শ্রেণী:ইসরায়েলের জ্বালানিমন্ত্রী বিষয়শ্রেণী:ইসরায়েলের অবকাঠামো মন্ত্রী বিষয়শ্রেণী:ইসরায়েলের পানিমন্ত্রী বিষয়শ্রেণী:মরোক্কীয়-ইহুদি বংশোদ্ভূত ইসরায়েলি ব্যক্তি বিষয়শ্রেণী:ইহুদি নারী রাজনীতিবিদ
মুহাম্মদ সিরাজুদ্দিন নকশবন্দী  দক্ষিণ এশিয়ার (বর্তমান পাকিস্তান) একজন বিশিষ্ট ইসলামী পন্ডিত এবং নকশবন্দী সুফি ধারার সুফি শায়খ ছিলেন। তিনি ১৮৭৯ সালে জন্মগ্রহণ করেন এবং ১৯১৫ সালে ডেরা ইসমাইল খানের মুসা জাই শরীফে মৃত্যুবরণ করেন। তাঁর অনুসারী এবং তাঁর পদ্ধতির দিক থেকে তাঁর উত্তরাধিকার এবং প্রভাব এখনও বিশ্বজুড়ে বিস্তৃত।   জীবনী  ১৫ মহররম ১২৯৭ হিজরি (৩০ ডিসেম্বর ১৮৭৯) মুসা জাই শরীফ, ডেরা ইসমাইল খানে (বর্তমান পাকিস্তান) জন্মগ্রহণ করেন। মুহাম্মদ সিরাজুদ্দিন নকশবন্দী  বিখ্যাত নকশবন্দী শেখ মুহাম্মদ উসমান দামানির পুত্র এবং উত্তরসূরি ছিলেন।  তিনি মোল্লা শাহ মুহাম্মদের কাছে পড়াশোনা করেন এবং চৌদ্দ বছর বয়সে স্নাতক হন। তিনি তার পিতার কাছ থেকে সুলূক (আধ্যাত্মিক নির্দেশনা) গ্রহণ করেছিলেন। এছাড়া তিনি ইমাম রব্বানী শায়খ আহমেদ সিরহিন্দীর মাকতুবাত (চিঠিপত্র) এবং খাজা মুহাম্মদ মাসুমের মাকতুবাত (চিঠিপত্র) এর মতো তাসাউফের বইগুলি পড়ছিলেন। Jalwa Gah-e-Dost (Urdu) 2nd edition (2008) by Khwaja Muhammad Tahir Bakhsh  তার বাবা তাকে ১৩১১ হিজরির ৩ জিলকদ (১০ মে ১৮৯৪) খিলাফত (সুফিবাদে অনুমতি) প্রদান করেন এবং একটি লিখিত ইজাজত-নামা (সনদ) দেন।   ১৩২৪ হিজরীতে তিনি  হজ্জের জন্য মক্কা ও মদীনায় যান এবং ছত্রিশ জন সঙ্গীর সাথে ইসলামী নবী মুহাম্মদের রওজা জিয়ারত করেন। তার সঙ্গী হাজী মোল্লা সদর লিখেছেন যে, মদিনায় একদিন শায়খ সিরাজউদ্দিন গোসল করে নবীর কবর জিয়ারত করতে যান। সেখানে তিনি মুজাওয়িরদের (মাজার রক্ষণাবেক্ষণের দায়িত্বপ্রাপ্ত ব্যক্তিদের) সাথে দেখা করেন এবং তাদের সাথে কথা বলেন। এই সময় মুজাওয়িররা মুহাম্মদ সিরাজুদ্দিন নকশবন্দীকে একটি আরবি পোশাক এবং একটি জ্বলন্ত মোমবাতি উপহার দেন। মোমবাতি ব্যবহার করে তিনি দুটি  প্রদীপ জ্বালিয়ে মুহাম্মাদের মাজারের রওজায় প্রবেশ করলেন এবং তাকে দেওয়া পোশাকটি পরেছিলেন।দীর্ঘ সময় নামাজ পড়ে  তিনি বেরিয়ে এসে মুজাওয়িরদের প্রতি কৃতজ্ঞতা প্রকাশ করলেন।  সিরাজউদ্দিন প্রায় ছত্রিশ জনকে খিলাফত প্রদান করেন। তাঁর সবচেয়ে বিখ্যাত খলিফা এবং উত্তরসূরী ছিলেন পীর ফজল আলী কুরেশি। তিনি একজন বিশিষ্ট শেখ যার আধ্যাত্মিক উত্তরাধিকার এখনও বিশ্বজুড়ে সক্রিয়।   পঁয়ত্রিশ বছর বয়সে সিরাজুদ্দিন গুরুতর অসুস্থ হয়ে পড়েন। সাহায্যের জন্য তিনি হাকিম আজমল খানের সাথে পরামর্শ করেন। কিন্তু দুর্ভাগ্যবশত তিনি সুস্থ হতে পারেননি। নিউমোনিয়া এবং জ্বরে আক্রান্ত হয়ে  তিনি -২৬ রবিউল আউয়াল ১৩৩৩ হিজরি (১২ ফেব্রুয়ারি ১৯১৫) শুক্রবার মারা যান। ডেরা ইসমাইল খানের মুসা জাই শরীফে তাঁর বাবার কবরের পাশে তাঁকে সমাহিত করা হয়েছিল।   তার বিভিন্ন ব্যক্তির কাছে লেখা চিঠিগুলো উর্দু ভাষায় অনুবাদ প্রকাশিত হয়েছে। এই বইয়ের সংকলনে তাঁর পিতার চিঠিগুলোও রয়েছে।।   আধ্যাত্মিক উত্তরাধিকার  খাজা সিরাজুদ্দীন নকশবন্দী সূফীবাদের মুজাদ্দিদী অনুশাসনের অন্তর্গত। এটি নকশবন্দী সুফি তরিকার প্রধান শাখা। তাঁর আধ্যাত্মিক বংশধারা একাদশ হিজরি শতাব্দীর মুজাদ্দিদ শেখ আহমদ সিরহিন্দির মাধ্যমে মুহাম্মদের সাথে সম্পর্কিত।   তথ্যসূত্র   বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:ভারতের সুফি সাধক বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:১৯শ শতাব্দীর ভারতীয় মুসলিম বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:১৯১৫-এ মৃত্যু বিষয়শ্রেণী:১৮৭৯-এ জন্ম বিষয়শ্রেণী:নকশবন্দি তরিকা বিষয়শ্রেণী:আরবি ভাষার লেখা থাকা নিবন্ধ
জামাই মেলা বাংলাদেশের জামালপুর জেলার সদর উপজেলার ঘোড়াধাপ ইউনিয়নের গোপালপুর বাজারে অনুষ্ঠিত বার্ষিক গ্রাম্য মেলা। ৩ দিন স্থায়ী এই মেলাটি বাংলা চৈত্র মাসের ১ তারিখে শুরু হয়ে ৩ তারিখে শেষ হয়।  ইতিহাস ব্রিটিশ শাসনামলে ১৮০০-এর দশকে গোপালপুর বাজারে একটি বটবৃক্ষের নিচে বারুনি স্নান উপলক্ষ্যে হিন্দু সম্প্রদায় সেখানে জমায়েত হতো। সেখান থেকে চৈত্র মেলার উৎপত্তি। এক সময় মুসলমানরাও মেলাটিকে ইসলামি মেলা নাম দিয়ে পালন করতে শুরু করে। পরবর্তীতে সব ধর্ম ও বর্ণের মানুষের কাছে মেলাটি জনপ্রিয় হয়ে উঠে এবং এটি জামাই মেলা নামে পরিচিতি লাভ করে।  প্রতি বছর মেলা উপলক্ষ্যে এ অঞ্চলের কয়েকটি ইউনিয়নের মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষ্যে তাদের পিতা-মাতার বাড়িতে আসেন। যার ফলে মেলাটির নাম জামাই মেলা নামে পরিচিতি পায়।  মেলার সামগ্রী মেলা উপলক্ষ্যে স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশ ইত্যাদি বিক্রি করেন। এছাড়া মেলায় নিত্য প্রয়োজনীয় ব্যবহার্য্য পণ্য যেমন,  তৈজসপত্র, আসবাপত্র, বিভিন্ন প্রকার ফার্নিচার ও লোহার সামগ্রী ইত্যাদি পাওয়া যায়।  মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়। আরও পড়ুন মেলা পোড়াদহ মেলা রুহিয়া আজাদ মেলা জামাই মেলা, গাজীপুর পৌষমেলা কেন্দুলি মেলা  তথ্যসূত্র  বিষয়শ্রেণী:বাংলাদেশের মেলা বিষয়শ্রেণী:বাংলাদেশের সংস্কৃতি বিষয়শ্রেণী:জামালপুর জেলা
শিবাইচণ্ডী রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। শিবাইচণ্ডী রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বৈঁচি-ধনিয়াখালি রোড, রামেশ্বরবাটি, শিবাইচণ্ডীতে অবস্থিত। স্টেশনটি শিবাইচণ্ডী এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫১ কি.মি. দূরে স্টেশনটি অবস্থিত।  ইতিহাস  হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  শিবাইচণ্ডী রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।  তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৯১৭-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯১৭-এ ভারতে চালু রেলওয়ে স্টেশন
রঘুনাথ বিঠল খেদকর (জন্ম ১৮৭৩, বোম্বে - ?) ছিলেন একজন ভারতীয় সার্জন। ১৯৫৯ সালে, তিনি তার পিতা, বিঠল কৃষ্ণজি খেদকরের লেখা : দ্য ডিভাইন হেরিটেজ অব দ্য ইয়াদভাস, একটি ঐতিহাসিক রচনা সংশোধন, প্রসারিত এবং প্রকাশ করেন।  খেদকর যুক্তরাজ্যের এডিনবার্গ এবং গ্লাসগোতে চিকিত্সাশাস্ত্র এবং অস্ত্রোপচার নিয়ে পড়াশোনা করেন। প্রথম বিশ্বযুদ্ধের শুরুতে ভারতে ফিরে আসার আগে তিনি নিউক্যাসল-অন-টাইনে চিকিৎসা অনুশীলন করেছিলেন এবং বোম্বে, কোলহাপুর এবং নেপালে শল্যচিকিত্সক হিসেবে কাজ করেছিলেন।  খেদকর লন্ডনের সোসাইটি অফ ট্রপিক্যাল মেডিসিন অ্যান্ড হাইজিন এবং রয়্যাল স্যানিটারি ইনস্টিটিউটের সদস্য ছিলেন।     তথ্যসূত্র   বিষয়শ্রেণী:১৮৭৩-এ জন্ম বিষয়শ্রেণী:ভারতীয় শল্যচিকিৎসক বিষয়শ্রেণী:মুম্বইয়ের চিকিৎসক বিষয়শ্রেণী:মৃত্যুর সাল অনুপস্থিত বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:২০শ শতাব্দীর ভারতীয় চিকিৎসক
পারিজাদ ("পরীর ছেলে" হাশিম নাদিম লিখিত একটি পাকিস্তানি টিভি সিরিজ। পরিচালনা করেছেন শেহজাদ কাশ্মির। প্রযোজনা করেছেন মুমিনা দুরাইদ।এটি প্রথম 20 জুলাই 2021 থেকে হাম টেলিভিশনে প্রচারিত হয়েছিল। সিরিজটিতে আহমেদ আলি আকবরের পাশাপাশি প্রধান চরিত্রে অভিনয় করেছেন ইউমনা জাইদি, উশনা শাহ, সবুর আলি, উরওয়া হোকেন, নওমান ইজাজ এবং মাশাল খান ।  শেষ পর্বটি 28 জানুয়ারী 2022 সিনেমায় এবং 1 ফেব্রুয়ারী 2022 টেলিভিশনে প্রচারিত হয়েছিল। কিছু রিপোর্ট অনুযায়ী এটির দ্বিতীয় সিরিজ চলমান।   সিরিজটি কাহিনী এবং আকবরের অভিনয়ের প্রশংসাসহ সমালোচকদের প্রশংসা পেয়েছে। যিনি পরবর্তীতে ৮ম হাম অ্যাওয়ার্ডে সেরা অভিনেতা এবং সেরা অভিনেতার জনপ্রিয় পুরস্কার এবং ২১তম লাক্স স্টাইল অ্যাওয়ার্ডে সেরা টিভি অভিনেতা-সমালোচকদের পছন্দের পুরস্কার জিতেছেন। এটি পরবর্তীতে সেরা টিভি প্লে এবং সেরা টিভি লেখকের পুরস্কারও জিতেছে। তথ্যসূত্র  বিষয়শ্রেণী:পাকিস্তানি টেলিভিশন ধারাবাহিক বিষয়শ্রেণী:উর্দু ভাষার টেলিভিশন অনুষ্ঠান
আবদুল হাফিজ (১৯০৭-১৯৯৪) ছিলেন একজন বাংলাদেশী লেখক, প্রাবন্ধিক এবং সাংবাদিক। তার অবদানের স্বীকৃতি স্বরূপ ১৯৭৭ সালে তাকে অনুবাদক হিসেবে বাংলা একাডেমী পদক প্রদান করা হয়।   প্রথম জীবন  আবদুল হাফিজের জন্ম ডিসেম্বর ১৯০৭ সালে ব্রিটিশ রাজ্যের পূর্ববাংলার ব্রাহ্মণবাড়িয়া জেলার নবীনগর উপজেলার লক্ষ্মীপুরে। তার পিতা মুন্সী আফতাবউদ্দীন ছিলেন পারস্য ভাষার পণ্ডিত। তিনি ঢাকা বিশ্ববিদ্যালয়ে পড়াশোনা করেছিলেন। বিশ্ববিদ্যালয়ে তিনি ফুটবল দলের সদস্য ছিলেন।    কর্মজীবন  আবদুল হাফিজ ডিসেম্বর ১৯৩৩ সালের কলকাতা পুলিশ বাহিনীতে সাব-ইন্সপেক্টর পদে যোগ দিয়েছিলেন। ভারত বিভাজনের সময় তিনি এমএ শেষ বর্ষে ছিলেন। পূর্ব পাকিস্তানে চলে যান এবং পাকিস্তান পুলিশ বাহিনীতে যোগ দেন। ১৯৫০ সাল থেকে ১৯৬৩ সাল পর্যন্ত তিনি গোয়েন্দা শাখার উপ-সুপারিন্টেন্ডেন্ট হিসাবে দায়িত্ব পালন করেন। ১৯৬৩ সালে তাকে অতিরিক্ত সুপারিনটেনডে পদোন্নতি দেওয়া হয়। তিনি স্বেচ্ছায় পুলিশ বাহিনী থেকে অবসর গ্রহণ করেন। তিনি ১৯৬৬ থেকে ১৯৬৮ সাল পর্যন্ত ফ্র্যাংকলিন বুক প্রোগ্রামের প্রধান সম্পাদক ছিলেন। তিনি দৈনিক ইত্তেফাকের সাথে যোগ দেন এবং তোফাজ্জল হোসেন মানিক মিয়ার রচনা সম্পাদনা করেন। তিনি বিদেশী বই বাংলায় অনুবাদ করতেন। ১৯৭৭ সালে তার অনুবাদ কাজের জন্য তিনি বাংলা একাডেমি সাহিত্য পুরস্কারে ভূষিত হন। ১৯৮৮ সালে আবদুল হাফিজ তার পিতা ও তার নিজ নামে বাংলাদেশ এশিয়াটিক সোসাইটিতে একটি ট্রাস্ট ফান্ড প্রতিষ্ঠা করেন। এ ট্রাস্ট ফান্ডের উদ্দেশ্য হলো এতদঞ্চলে অসাম্প্রদায়িক সাংস্কৃতিক ঐতিহ্য হিসেবে ফারসি চর্চাকে উৎসাহ প্রদান করা। তিনি ১৯৭৮ থেকে ১৯৯৪ সাল পর্যন্ত সপ্তাহিক রব্বারের প্রতিষ্ঠাতা সম্পাদক ছিলেন।    মরণ  ১৯৯৪ সালের ৩০ অক্টোবর তিনি মারা যান।    আরও দেখুন    বাংলা একাডেমি সাহিত্য পুরস্কার বিজয়ীদের তালিকা (১৯৭০-৭৯)  কাজী আফসারউদ্দীন আহমদ  আসকার ইবনে শাইখ   তথ্যসূত্র    বহিঃসংযোগ    এ পর্যন্ত বাংলা একাডেমি পুরস্কারপ্রাপ্ত সাহিত্যিকের তালিকা  - বাংলা একাডেমি  বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী অনুবাদক বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:১৯৯৪-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:বাংলাদেশী পুরুষ লেখক বিষয়শ্রেণী:২০শ শতাব্দীর সাংবাদিক বিষয়শ্রেণী:বাঙালি লেখক বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর বাংলাদেশী লেখক বিষয়শ্রেণী:২০শ শতাব্দীর অনুবাদক
মিলকা চেপকোরির (জন্ম ১৯৯০) কেনিয়ার কিতালে জন্মগ্রহণকারী, তিনি একাধারে নৃতত্ত্ববিদ, জলবায়ু ও মানবাধিকার কর্মী। তিনি মূলত সেঙ্গওয়ার জনগোষ্ঠীর প্রতিনিধি হিসেবে পরিচিতি পান, যারা এম্বোবুট এবং কাপোলেট বনাঞ্চলে বসবাস করে। কেনিয়া ফরেস্ট সার্ভিস কর্তৃক জোরপূর্বক উচ্ছেদের পর তাদের অধিকার রক্ষায় তিনি সরব হন।   পটভূমি ও শিক্ষা  চেপকোরির কাপোলেট বনাঞ্চলের সেঙ্গওয়ার জনগোষ্ঠীর সদস্য। তিনি কিতালে, কেনিয়ায় বসবাস করেন। চেপকোরির মাসেনো ইউনিভার্সিটি থেকে নৃতত্ত্ব বিষয়ে স্নাতক ডিগ্রি অর্জন করেন। বর্তমানে তিনি ইউনিভার্সিটি অফ নাইরোবিতে লিঙ্গ ও উন্নয়ন অধ্যয়ন বিষয়ে স্নাতকোত্তর করছেন, যা জোক ওয়ালার হান্টার বা জেডব্লিউএইচ ইনিশিয়েটিভের অনুদানে পরিচালিত।   আন্দোলন  উচ্চমাধ্যমিক বিদ্যালেয়ে পড়ার সময়েই তিনি বিভিন্ন ধরনের সামাজিক আন্দোলনের সঙ্গে যুক্ত হন। ২০১৬ সালে তিনি জাতিসংঘ মানবাধিকার কার্যালয়ের আদিবাসী ফেলোশিপ প্রোগ্রামের একজন ফেলো হন, যা তাকে আন্তর্জাতিক পরিমণ্ডলে পরিচিত করে তোলে।  এই ফেলোশিপের মাধ্যমে তিনি নিউইয়র্কে অনুষ্ঠিত জাতিসংঘের ১৬তম স্থায়ী ফোরাম অন আদিবাসী বিষয়ে অংশ নেন। সেখানে তিনি বন জনগোষ্ঠী কর্মসূচি, ন্যাচারাল জাস্টিস ও আরও ২০টি সংস্থার প্রতিনিধিত্ব করে জাতিসংঘে আদিবাসী অধিকারের বাস্তবায়নের ঘাটতির বিষয়ে প্রতিবেদন পেশ করেন। এছাড়া তিনি জানান, কীভাবে ইউরোপীয় ইউনিয়ন ও বিশ্বব্যাংকের অর্থায়নের পর কেনিয়া ফরেস্ট সার্ভিস সেঙ্গওয়ার জনগণের ৯০টি ঘর জ্বালিয়ে দেয়।  ২০১৮ সালে তিনি পুনরায় ১৭তম জাতিসংঘ স্থায়ী ফোরাম অন আদিবাসী বিষয়ে অংশগ্রহণ করেন এবং কেনিয়া ফরেস্ট সার্ভিস কর্তৃক সেঙ্গওয়ার জনগণকে পূর্বপুরুষদের জমি থেকে উচ্ছেদের ঘটনার কথা তুলে ধরেন। এই উচ্ছেদ মূলত 'ওয়াটার টাওয়ার প্রোটেকশন এবং জলবায়ু পরিবর্তন প্রশমন ও অভিযোজন কর্মসূচি'র আওতায় হয়, যা ইউরোপীয় ইউনিয়নের অর্থায়নে পরিচালিত। এক বিবৃতিতে তিনি বলেন:  "তারা একটি ছয় বছর বয়সী ছেলেকে ধরে, তার মাকে তাড়িয়ে দেওয়ার পর তাকে দিয়ে ঘরবাড়ি জ্বালিয়ে দেয়। তারপর রাতে তাকে জঙ্গলে একা ফেলে যায়।"  এই ঘটনার পর ইউরোপীয় ইউনিয়ন প্রকল্পটিতে তাদের অর্থায়ন স্থগিত করার সিদ্ধান্ত গ্রহণ করে।   কর্মজীবন  বর্তমানে তিনি কমিউনিটি ল্যান্ড অ্যাকশন নাওয়ের সমন্বয়ক, 'ডিফেন্ডিং টেরিটোরিজ অব লাইফ'-এর সমন্বয়ক এবং 'অ্যাগ্রোইকোলজি ফান্ডের' উপদেষ্টা হিসেবে দায়িত্ব পালন করছেন।  তথ্যসূত্র  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:আদিবাসী অধিকার কর্মী
বেঙ্গল কমার্শিয়াল ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। ব্যাংকটি ২০২০ সালের ২৩ ফেব্রুয়ারি বাংলাদেশ ব্যাংকের থেকে চূড়ান্ত অনুমোদন পায়। এটির প্রধান কার্যালয় ৯৪ গুলশান অ্যাভিনিউ, ঢাকায় অবস্থিত।   ইতিহাস  ২০২০ সালের ৯ ফেব্রুয়ারি বাংলাদেশ ব্যাংকের ৪০২তম পর্ষদ সভায় ব্যাংকটি প্রাথমিক সম্মতিপত্র পায়। ২৩ ফেব্রুয়ারি বাংলাদেশ ব্যাংকের থেকে চূড়ান্ত অনুমোদন পায়। পরবর্তীতে, ২০২১ সালের ১১ই মার্চ ব্যাংকটি আনুষ্ঠানিক কার্যক্রম শুরু করে।   পরিচালনা  দুই জন স্বতন্ত্র পরিচালকসহ ব্যাংকটির পরিচালনা পর্ষদের সদস্য ১৭জন। পরিচালনা পর্ষদের চেয়ারম্যান জনাব মো. জসিম উদ্দিন। তিনি আগামী তিন বছর ব্যাংকটির চেয়ারম্যানের দায়িত্ব পালন করবেন।  ব্যাংকার জনাব তারিক মোর্শেদ ব্যাংকটির ব্যাবস্থাপনা পরিচালক ও প্রধান নির্বাহী কর্মকর্তার দায়িত্ব পালন করছেন।   মূলধন  প্রচলিত আইন অনুসারে  কোন নতুন ব্যাংকের চূড়ান্ত অনুমোদন পেতে ৪০০ কোটি টাকা পরিশোধিত মূলধন লাগে। তবে বেঙ্গল ব্যাংকের পরিশোধিত মূলধনের পরিমাণ ৫০০ কোটি টাকা।   তথ্যসূত্র   বিষয়শ্রেণী:বাংলাদেশের বেসরকারি ব্যাংক বিষয়শ্রেণী:২০২০-এ বাংলাদেশে প্রতিষ্ঠিত বিষয়শ্রেণী:২০২০-এ প্রতিষ্ঠিত ব্যাংক বিষয়শ্রেণী:বেঙ্গল গ্রুপ
ওয়াশিংটন হিস্পানিক ওয়াশিংটন ডিসি অঞ্চলের একটি স্পেনীয় ভাষার সংবাদপত্র। Stewart, Nikita R. "Fenty gets endorsement from Latino newspaper ." The Washington Post. September 2, 2010. Retrieved on March 19, 2013. ওয়াশিংটন হিস্পানিক ইনক সংস্থাটির সদর দফতর সিলভার স্প্রিং, মেরিল্যান্ডে। "Contact Us." Washington Hispanic. Retrieved on November 14, 2019. "Washington Hispanic Inc. 8701 Georgia Ave. Suite 700 Silver Spring, MD. 20910"  কাগজটি ১৯৯৪ সালে জনি ইয়াতাকো প্রতিষ্ঠা করেছিলেন। ২০১৯ পর্যন্ত ডিসি অঞ্চলে প্রচলন ছিল ৪৫,০০০। ২০১০ সালের নির্বাচনে, এই কাগজটি কলম্বিয়া জেলার মেয়র অ্যাড্রিয়ান ফন্টির সমর্থন করেছিল।    তথ্যসূত্র       বহিঃসংযোগ   ওয়াশিংটন হিস্পানিক (স্পেনীয় ভাষায়)  বিষয়শ্রেণী:১৯৯৪-এ প্রতিষ্ঠিত সংবাদপত্র বিষয়শ্রেণী:মার্কিন যুক্তরাষ্ট্রের স্পেনীয় ভাষার সংবাদপত্র বিষয়শ্রেণী:মেরিল্যান্ডের সংবাদপত্র
তোষাখানা হল বাংলাদেশের একটি রাষ্ট্রীয় ভান্ডার, যা রাষ্ট্রপতির কার্যালয়ের অধীন। তবে এটি মন্ত্রিপরিষদ বিভাগ কর্তৃক পরিচালিত হয়। এখানে রাষ্ট্রপতি ও প্রধানমন্ত্রীর পাওয়া বিভিন্ন উপহার সামগ্রী রাষ্ট্রীয় সম্পত্তি হিসেবে সাজিয়ে রাখা হয়। তোষাখানা বিধিমালা অনুযায়ী ৫০ হাজারের অধিক মূল্যে উপহার সামগ্রী তোষাখানায় জমা দিতে হয়। এসব উপহার সামগ্রীর মধ্যে দেশি বা বিদেশি তৈজসপত্র, স্মারক মুদ্রা, বিভিন্ন ধরনের স্মরণিকা, মহান ব্যক্তির প্রতিকৃতি অথবা আলোকচিত্র, শিল্পকর্ম, লোকশিল্প বা হস্তশিল্পের নমুনা প্রভৃতি উল্লেখযোগ্য।   ইতিহাস   তোষাখানা একটি সংস্কৃত/ফার্সি শব্দ, যার অর্থ কোষাগার। ভারতে ব্রিটিশ শাসনামলে ইস্ট ইন্ডিয়া কোম্পানির কর্মকর্তারা স্থানীয় রাজপুত্র বা রাজ কর্মচারীদের থেকে প্রাপ্ত উপহার সামগ্রী কোম্পানির তোষাখানায় জমা দিত। ১৯৭১ সালে বাংলাদেশ স্বাধীন হলে রাষ্ট্রপতির নির্দেশে ১৯৭৪ সালে বাংলাদেশের তোষাখানা প্রতিষ্ঠা করা হয়। এ জন্য একই সালে “তোষাখানা সংরক্ষণ ও প্রশাসন বিধিমালা ১৯৭৪” প্রণয়ন করা হয়। পরে এটি সংশোধন করে “তোশাখানা সংরক্ষণ ও প্রশাসন বিধিমালা ১৯৯০” জারি করা হয় এবং ২০১২ সালে বিধিমালাটি পুনরায় সংশোধন করা হয়।  সংরক্ষিত উপহার সামগ্রীর মধ্যে চাঁদে পাঠানো বাংলাদেশের জাতীয় পতাকা, চাঁদের মাটি, তরবারির স্বর্ণখচিত খাপ, প্রতীকি অশোক স্তম্ভ ও মালাবিয়া মিনার, গাজির পট এবং মুক্তিযোদ্ধাদের স্মারক উল্লেখ্যযোগ্য। এখান থেকে ২৫০ টির মত গুরুত্বপূর্ণ জিনিস জাতীয় জাদুঘরে প্রদর্শনের জন্য দেওয়া হয়েছে। প্রতিষ্ঠার পর তোষাখানা ছিল বঙ্গভবনের মানুক হাউজে, এরপর বঙ্গভবনের রান্নাঘরের দোতলায়। দেশের সাধারণ মানুষ যাতে রাষ্ট্রপ্রধান ও সরকারপ্রধানকে প্রদত্ত উপহারসামগ্রী দেখার সুযোগ পান সে লক্ষ্যে ২০১৮ সালে বিজয় সরণিতে বঙ্গবন্ধু সামরিক জাদুঘর-এর পাশে রাষ্ট্রীয় তোশাখানা জাদুঘর ভবন নির্মাণ করা হয়। ২২ আগস্ট ২০১৮ তারিখে বর্তমান তোশাখানা হতে ৭২৬ টি বিভিন্ন ধরনের উপহার সামগ্রী সংরক্ষণ ও সর্বসাধারণের দেখার জন্য জাদুঘরে স্থানান্তর করা হয়। প্রধানমন্ত্রী শেখ হাসিনা ২০১৮ সালের ১৫ নভেম্বর তারিখে নবনির্মিত রাষ্ট্রীয় তোশাখানা ভবনের উদ্বোধন করেন। বঙ্গভবনের মানুক হাউজ থেকে উল্লেখযোগ্য সংখ্যক উপহারসামগ্রী সেখানে স্থানান্তর করা হলেও মন্ত্রিপরিষদের সিদ্ধান্ত অনুযায়ী মানুক হাউজের তোশাখানাটিও এখন বহাল রয়েছে।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭১-এ বাংলাদেশে প্রতিষ্ঠিত বিষয়শ্রেণী:ঢাকার জাদুঘর‎ বিষয়শ্রেণী:১৯৭১-এ প্রতিষ্ঠিত সরকারি সংস্থা বিষয়শ্রেণী:বাংলাদেশের জাদুঘর
__NOTOC__  22px|leftভাষা এবং সাহিত্য 22px|leftভাষা এবং সাহিত্য ­  বর্ণমালা এবং প্রতিবর্ণীকরণ  প্রাচীন গ্রন্থ  জীবনী, আত্মজীবনী, প্রবন্ধ, দিনলিপি এবং ভ্রমণকাহিনী  চরিত্র এবং কাল্পনিক উপাদান  শিশুদের বই, রূপকথার গল্প এবং নার্সারি ছড়া  কমিক  ঘরানা এবং সাহিত্য তত্ত্ব  ভাষা  ভাষাবিজ্ঞানী ও দার্শনিক  নন-ফিকশন  উপন্যাস  নাটক  কবিতা  সংক্ষিপ্ত কল্পকাহিনী এবং সংকলন  টলকিয়েন বিশ্লেষণ  টলকিয়েন কথাসাহিত্য  শব্দ ও ভাষাবিজ্ঞান  লেখক, প্রকাশক এবং সমালোচক  ভাষা এবং সাহিত্য
Example output taxon's parent's rank taxon's parent's link (?) taxon's rank taxon's link (?) For assistance with this template, leave a message at Template talk:Automatic taxobox.  Thanks for creating this page. Code should already be in the box below.  If not, click here to reset.  Press "Preview" to see whether there's anything else that you need to do.  The pre-filled code should do the job; alternatively, you can complete the template manually as follows:   The name of the taxon that this template should be based on. Example:. All other information will be loaded from Template:Taxonomy/Mammalia and its parent, with (?) added as appropriate.